system
Răspunde în limba română, în stilul Wikipedia, cat mai corect gramatical.
user
Ce poți spune pe larg despre Comuna Bogați, Argeș?
assistant
Bogați este o comună în județul Argeș, Muntenia, România, formată din satele Bârloi, Bogați (reședința), Bujoi, Chițești, Dumbrava, Glâmbocel, Glâmbocelu și Suseni.

Așezare 
Comuna se află la marginea estică a județului, la limita cu județul Dâmbovița, în Podișul Cândești (diviziune a Podișului Getic), în bazinul râului Budișteanca și al afluentului său, Glâmbocelul. Este deservită de șoseaua județeană DJ702C, care o leagă spre sud de Leordeni (unde se termină în DN7).

Demografie 

Conform recensământului efectuat în 2021, populația comunei Bogați se ridică la 4.038 de locuitori, în scădere față de recensământul anterior din 2011, când fuseseră înregistrați 4.636 de locuitori. Majoritatea locuitorilor sunt români (94,08%), cu o minoritate de romi (1,36%), iar pentru 4,41% nu se cunoaște apartenența etnică. Din punct de vedere confesional, majoritatea locuitorilor sunt ortodocși (94,9%), iar pentru 4,78% nu se cunoaște apartenența confesională.

Politică și administrație 
Comuna Bogați este administrată de un primar și un consiliu local compus din 13 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istorie 
La sfârșitul secolului al XIX-lea, comuna făcea parte din plasa Dâmbovița a județului Dâmbovița și era formată din satele Suseni, Bogați, Chițești, Glâmbocel(fost Godinaci) și Strâmbu, având în total 3919 locuitori. În comună existau cinci biserici și o școală mixtă cu 104–120 de elevi. La acea vreme, pe teritoriul actual al comunei mai funcționa, în plasa Podgoria a județului Muscel și comuna Glâmbocelu, formată numai din satul de reședință, cu 806 locuitori ce trăiau în 230 de case. Aici existau o moară cu aburi, o biserică ridicată în 1851 și o școală cu 54 de elevi (din care 4 fete), iar principalii proprietari de pământuri erau Nae Bogdan, N.I. Gherasi, C. Manolescu,fratii Dumitru și Ghiță Chițescu și I.G. Chiriac.
Inițial satul Chițești a aparținut de plasa Podgoria a județului Muscel după cum se poate constata din Catagrafia de la 1838.După 1842 satul Chitești a trecut la judetul Dâmbovița fiind foarte apropiat de satul Bogați.

Anuarul Socec din 1925 consemnează comuna Bogați în plasa Bogați a aceluiași județ, având 4600 de locuitori în satele Suseni, Bogați și Chițești; iar comuna Glâmbocelu în plasa Podgoria a județului Muscel, cu 1524 de locuitori în satele Glâmbocelu și Schitu.

În 1950, comunele au fost transferate raionului Topoloveni din Regiunea Pitești, iar din 1961 au trecut la raionul Găești din aceeași regiune. Satul Glâmbocelu a făcut parte din comuna Budișteni, fiind în 1968 absorbit de comuna Bogați, celelalte sate din fosta comună Budișteni trecând la comuna Leordeni. Aceasta a trecut în 1968 la județul Argeș.

Monumente istorice 
Singurul obiectiv din comuna Bogați inclus în lista monumentelor istorice din județul Argeș ca monument de interes local este biserica „Cuvioasa Paraschiva” din cătunul Mărcești al satului Bogați, datând din 1862 și fiind clasată ca monument de arhitectură.

Note

Lectură suplimentară 
 Monografia comunei Bogați, Grigore Udrescu, Maria Gr. Udrescu, Editura Didactica Nova, Pitești, 1995.
 "Monografia comunei Bogați, Aurel Radu, Leontin Stoica, Editura Perfomantica, Iași, 2017.

 Legături externe 
 Bogați, satul groparilor, 2 decembrie 2006, Evenimentul zilei''

Bogați